
മരണാനന്തര ജീവിതം

	ലക്ഷ്യം
	മരണാനന്തര ജീവിതത്തെക്കുറിച്ച് യേശു സംസാരിച്ചുവെന്നു പഠിപ്പിക്കുക.

	അധ്യാപക ഒരുക്കം
	യേശുക്രിസ്തുവിലുള്ള വിശ്വാസത്താൽ നിങ്ങൾക്കു രക്ഷയും നിത്യജീവനും ഉള്ളതിനാൽ ഇന്ന് സന്തോഷിച്ച് ദൈവത്തിനു നന്ദി പറയുക. പിന്നെ യോഹന്നാൻ 5:21-29, യോഹന്നാൻ 14:1-4 എന്നിവയും പാഠപദ്ധതിയും വായിച്ചു പഠിക്കുക.

	മനഃപാഠ വാക്യം

എന്റെ വചനം കേട്ട് എന്നെ അയച്ചവനിൽ വിശ്വസിക്കുന്നവന് നിത്യജീവൻ ഉണ്ട്.



പാഠ പദ്ധതി
ആമുഖം
മരണം സംസാരിക്കാൻ എളുപ്പമുള്ള ഒരു വിഷയമല്ല, എന്നാൽ ഒരു മരണം സംഭവിക്കുമ്പോൾ ക്രിസ്തീയ ഉപദേശവും ആചാരവും എന്തെന്നു കാണിക്കാൻ സൺഡേ സ്കൂൾ പാഠം ഒരു അവസരം നൽകുന്നു.
ഈ പാഠം നടത്തുമ്പോൾ അടുത്തെവിടെയെങ്കിലും ഒരു ശവസംസ്കാരം നടക്കാൻ സാധ്യതയുണ്ട്. അതിനെക്കുറിച്ചു സംസാരിക്കുക. ചോദ്യങ്ങൾ ചോദിച്ച് ക്രിസ്തീയ ശവസംസ്കാരവും പരമ്പരാഗത ശവസംസ്കാരവും തമ്മിലുള്ള വ്യത്യാസങ്ങൾ പുറത്തുകൊണ്ടുവരുക. ഒരു ക്രിസ്തീയ ശവസംസ്കാരത്തിൽ ദുഃഖത്തോടൊപ്പം പ്രത്യാശയും സന്തോഷവുമുണ്ട്.
പാഠത്തിലെ പ്രധാന ആശയങ്ങൾ
1.	ചിത്രം 35 കാണിക്കുക. നമുക്കു നോക്കാൻ ദുഃഖകരമായ മറ്റൊരു ചിത്രമുണ്ട്. ചിത്രത്തിലെ മനുഷ്യൻ മരിച്ചു. അവന്റെ കുടുംബം വളരെ ദുഃഖിതരാണ്. നാമെല്ലാവരും ഒരു ദിവസം മരിക്കണം.
2.	മരിക്കുന്നതിനു തൊട്ടുമുമ്പ് നാം മരിക്കുമ്പോൾ എന്തു സംഭവിക്കുമെന്ന് യേശു തന്റെ സ്നേഹിതരോടു പറഞ്ഞു. ആകുലപ്പെടരുതെന്ന് അവൻ നമ്മോടു പറഞ്ഞു. നാം പാപം ചെയ്തതുകൊണ്ടാണ് യേശു മരിച്ചത്. ചിത്രം 21-ഉം ചിത്രം 5-ഉം കാണിക്കുക. നാം പാപം ചെയ്തതുകൊണ്ടാണ് മരണം ലോകത്തിലേക്കു വന്നത്. ചിത്രം 4 കാണിക്കുക. ആദാമും ഹവ്വയും ദൈവത്തെ അനുസരിച്ചില്ല. പാപം നീക്കിക്കളയാനാണ് യേശു വന്നത്. യേശുക്രിസ്തു നിങ്ങളുടെ പാപങ്ങൾ നീക്കി നിങ്ങളെ പുതിയ വ്യക്തിയാക്കിയിട്ടുണ്ടെങ്കിൽ നിങ്ങൾ ഭയപ്പെടേണ്ടതില്ല. നിങ്ങൾ മരിക്കുമ്പോൾ ദൈവത്തോടുകൂടെ എന്നേക്കും ജീവിക്കാൻ സ്വർഗ്ഗത്തിൽ പോകും. ഇതിനെ നിത്യജീവൻ എന്നു പറയുന്നു.
3.	താൻ പിതാവിന്റെ അടുക്കൽ സ്വർഗ്ഗത്തിലേക്കു മടങ്ങുമ്പോൾ തന്നോടുകൂടെ വസിക്കാൻ നമുക്കായി ഒരു സ്ഥലം ഒരുക്കാൻ പോകുകയാണെന്ന് യേശു പറഞ്ഞു. അവൻ ഇപ്പോൾ അതു ചെയ്യുന്നു.
4.	ആരെങ്കിലും മരിക്കുമ്പോൾ നാം ദുഃഖിക്കുന്നു. ഇനി നമുക്ക് അവരെ കാണാൻ കഴിയില്ല. അവർ ദൈവത്തെ സ്നേഹിക്കുന്നുവെങ്കിൽ ദൈവത്തോടുകൂടെ ഇരിക്കുമെന്നതിനാൽ നാം അവർക്കുവേണ്ടി സന്തോഷിക്കുന്നു. ക്രിസ്ത്യാനികൾ ഒരു ദിവസം സ്വർഗ്ഗത്തിൽ വീണ്ടും പരസ്പരം കണ്ടുമുട്ടും.
5.	കർത്താവായ യേശുവിനെ അറിയാതെയും സ്നേഹിക്കാതെയും മരിക്കുന്നവരുണ്ട്. അവർക്ക് എന്തു സംഭവിക്കും? യേശു അവരെ ന്യായം വിധിക്കുമെന്നു പറയുന്നു. നാം അവന്റെ ന്യായവിധിയിൽ വിശ്വസിക്കണം. അവൻ നീതിയുള്ള ന്യായാധിപനാണ്.
അവലോകനം
യേശുക്രിസ്തുവിലുള്ള വിശ്വാസത്താൽ നാം ദൈവകുടുംബത്തിൽ ഉൾപ്പെടുമ്പോൾ ഇപ്പോഴും വരാനിരിക്കുന്ന ലോകത്തിലും നമുക്കു സമൃദ്ധമായ ജീവൻ ഉണ്ടെന്ന് ഊന്നിപ്പറഞ്ഞുകൊണ്ട് പാഠം ചുരുക്കി ഒന്നുകൂടി പറയുക. ഇത് സത്യമല്ലായിരുന്നെങ്കിൽ യേശു നമ്മോട് ഇതു പറയുമായിരുന്നില്ല.
മനഃപാഠ വാക്യം പഠിപ്പിക്കുക
പാഠത്തോടുള്ള നമ്മുടെ പ്രതികരണം
കുട്ടികൾക്ക് അറിയാവുന്ന, അടുത്തിടെ കുടുംബത്തിൽ മരണം സംഭവിച്ച ആർക്കെങ്കിലുംവേണ്ടി പ്രാർത്ഥിക്കുക.
കഴിഞ്ഞയാഴ്ച രോഗികളായിരുന്നവരുടെ പുരോഗതിയെക്കുറിച്ച് കുട്ടികളോടു ചോദിക്കുക. അവർക്കുവേണ്ടി തുടർന്നും പ്രാർത്ഥിക്കുക.
Lesson 29 – Life after Death	Page 




